tomron87/hebrew-wikipedia-sentences-corpus huggingface dataset:
האלבום הוקלט בתחילת שנת 1971 ויצא תחילה בספטמבר 1971 בארצות הברית ולאחר מכן בנובמבר 1971 בבריטניה.
על אף שאין קשר תוכני בין השירים, נחשב האלבום לאלבום קונספט הודות לצליל האחיד של השירים.
האלבום מסתיים בשיר "Walking Back to Waterloo" המתייחס במרומז לקרב טרפלגר, שציור המתאר את הקרב המפורסם מתנוסס על עטיפת האלבום.
זהו אלבומם היחיד של הבי ג'יז בו מופיע קרדיט שווה למתופף ג'ף ברידג'פורד יחד עם שאר שלושת האחים גיב.
בשונה ממהדורת האלבום שהופצה בכל העולם, כללה המהדורה שהופצה בארצות הברית שני שירים נוספים שלא הופיעו מאוחר יותר באף מהדורה של האלבום.
האלבום הצליח בארצות הברית באופן בינוני אך השיר How Can You Mend a Broken Heart?
הגיע למקום הראשון במצעדים בארצות הברית.
הבלדה Israel יצאה כסינגל בהולנד, שם הגיע השיר במצעדים למקום ה-22.
בארי גיב - שירה, קולות רקע, גיטרה
רובין גיב - שירה, קולות רקע
מוריס גיב - קולות רקע, בס, פסנתר, מלוטרון, גיטרה, אורגן, שירה
Tranquility Base Hotel & Casino הוא אלבום האולפן השישי של להקת האינדי רוק הבריטית ארקטיק מאנקיז.
כל השירים נכתבו על ידי סולן הלהקה, אלכס טרנר.
Tracy Chapman הוא אלבום הבכורה של הזמרת טרייסי צ'פמן, וקרוי על שמה.
האלבום יצא ב-5 באפריל 1988, על ידי אלקטרה רקורדס.
ב-1987, הציע בריאן קופלמן, חברה של צ'פמן ללימודים באוניברסיטת טאפטס, שהכיר אותה מהפגנות נגד אפרטהייד בהם הייתה שרה שירי התנגדות, להשמיע את המוזיקה שלה לאביו, שהיה בעל חברת הוצאה לאור מצליחה; היא לא חשבה שההצעה רצינית.
לאחר הופעות מקומיות מרובות שלה, קופלמן מצא קלטת דמו של צ'פמן שרה את "Talkin' 'bout a Revolution", וקידם את השיר בתחנות רדיו, מה ששכנע אותה בסופו של דבר לחתום על חוזה הקלטות עם אלקטרה רקורדס.
בניסיונות המוקדמים להפיק את האלבום, דחו מפיקים רבים את צ'פמן, כי לא אהבו את הכיוון המוזיקלי שלה - סינת'פופ היה הז'אנר הפופולרי באותה העת.
אך דייוויד קרשנבאום החליט להפיק את האלבום, מכיוון שרצה לעבוד על פרויקט אקוסטי.
האלבום הוקלט בהוליווד, קליפורניה במשך שמונה שבועות.
רוב השירים שבו מתייחסים לסוגיות פוליטיות וחברתיות.
צ'פמן הייתה חרדה שינסו לשנות את סגנון השירים שלה, או את ההצהרות הפוליטיות שלה, וביקשה לבצע שירים מאוד פשוטים בסגנון, ושהמילים יהיו מובנות.
קרשנבאום הסכים לכך, ודאג שהיא והגיטרה יעמדו במרכז כל השירים.
הוא אמר על כך מאוחר יותר, שהיא הגיעה בזמן הנכון עם החומר הנכון, ושכנראה הייתה תחושת שעמום קל מהחומר שהופק אז, ושאנשים היו מוכנים לשמוע שוב ליריקה.
האלבום "Tracy Chapman" זכה לשבחי הביקורת, כאשר מבקרים רבים אשר התלהבו מהפשטות של המוזיקה, מביצועיה הקוליים של צ'פמן, ומהמסרים הפוליטיים והחברתיים.
האלבום הצליח מסחרית ברוב המדינות בהן הושק, והגיע לראשי המצעדים במדינות רבות, כולל אוסטריה, ניו זילנד, שווייץ, דנמרק, והממלכה המאוחדת.
הוא הגיע למקום הראשון בארצות הברית במצעד בילבורד 200, והוסמך כ-6x פלטינה על ידי איגוד תעשיית ההקלטות האמריקאי (RIAA), עם מכירות העולות על שישה מיליון עותקים בארצות הברית בלבד.
שלושה סינגלים יצאו מתוך האלבום, כשהמצליח מביניהם היה "Fast Car".
השיר בוצע בהופעת המחווה לנלסון מנדלה, לכבוד יום הולדתו ה-70, הגיע לטופ-10 בבילבורד הוט 100 והצליח גם באוסטרליה, ניו זילנד, אירלנד, בריטניה ומדינות אחרות באירופה.
Tracy Chapman זכה לשבחי מבקרי המוזיקה.
לפי "רולינג סטון", צ'פמן "תפסה את האוזניים של כולם בעידן המטאל-והשיער של שנות השמונים המאוחרות" עם האלבום.
סטיבן תומאס ארלוויין מ-AllMusic כתב שהאלבום "הגיע בלי הרבה רעש באביב של 1988...
והפך לאחד מאלבומי המפתח של עידן בוש, שסיפק אבן בוחן עבור כל תנועת ה-PC [פוליטיקלי קורקט] בעוד הוא מחייה את מסורת הזמר-יוצר".
על פי ארלוויין, "הצירוף של נושאים עכשוויים וקלאסיים הוא בדיוק מה שעושה את האלבום לייחודי - הוא מביא את המסורת לתוך ההווה." .
הוא מונה את האלבום כטוב ביותר מכל הדיסקוגרפיה של צ'פמן.
רוברט כריסגאו היה פחות נלהב בביקורת שלו ב"וילג' ווייס".
הוא החשיב את "Fast Car" ו-"Mountains o' Things" כבעלי הבחנה דקה ואת צ'פמן כזמרת בעלת כישרון טבעי, אך התאכזב מהנאיביות העממית הפשוטה שראה ב-"Talkin' 'bout a Revolution" ו-"Why".
בשנת 2020 מגזין הרולינג סטון דירג את האלבום במקום ה-256 ברשימת 500 האלבומים הטובים ביותר בכל הזמנים המחודשת.
תוך שבועיים מהשקתו, האלבום מכר מיליון עותקים ברחבי העולם, והיה להצלחה רשמית.
האלבום נמכר בסך הכל במעל ל-20 מיליון עותקים ברחבי העולם והוא אחד מהאלבומים הראשונים על ידי אישה עם מכירות של יותר מ-10 מיליון עותקים ברחבי העולם.
מצעד (1988) מקוםמצעד האלבומים האוסטרלי2מצעד האלבומים האוסטרי1מצעד האלבומים הבלגי (פלנדרס)28מצעד האלבומים הדני1מצעד האלבומים הצרפתי27מצעד האלבומים ההולנדי1מצעד האלבומים של ניו זילנד1מצעד האלבומים הנורווגי2מצעד האלבומים השוודי2מצעד האלבומים של שווייץ1מצעד האלבומים הבריטי1US בילבורד 2001
שנהזוכהקטגוריה1988"Fast Car"ביצוע הפופ הווקאלי הטוב ביותר של זמרתTracy Chapmanאלבום הפולק העכשווי הטוב ביותרהאמן החדש הטוב ביותר1989אלבום השנה
האלבום קיבל שבע מועמדויות בטקס פרסי גראמי ה-31: לאלבום השנה, תקליט השנה, ("Fast Car"), שיר השנה ("Fast Car"), מפיק השנה (דייוויד קרשנבאום), האמן החדש הטוב ביותר, אלבום הפולק העכשווי הטוב ביותר, ביצוע הפופ הווקאלי הטוב ביותר על ידי זמרת ("Fast Car").
האלבום זכה בשלוש הקטגוריות האחרונות.
ב-1989 דורג האלבום במקום העשירי ברשימת המגזין "רולינג סטון", "100 האלבומים הגדולים של שנות ה-80".
בשנת 2003 דורג האלבום במקום מספר 261 ברשימת "500 האלבומים הגדולים בכל הזמנים" של "רולינג סטון".
"Slant Magazine" מיקם את האלבום כמספר 49 ברשימת ה"האלבומים הטובים ביותר של 1980".
האלבום דורג במקום ה-41 ברשימת NPR של "150 האלבומים הטובים של כל הזמנים שעשו נשים".
Training Wheels (בעברית: גלגלי הדרכה) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, .
השיר נכתב על ידי מלאני מרטינז ובייבי-דאדי והופק על ידי אותם השניים גם כן.
האודיו צבר למעלה מ-20 מיליון צפיות.
Translation (בעברית: תרגום) הוא אלבום האולפן השמיני של הלהקה האמריקאית בלאק אייד פיז.
האלבום יצא לאור ב-19 ביוני 2020 על ידי חברות התקליטים אפיק רקורדס ווויל.איי.אם מיוזיק גרופ.
מתוך האלבום יצאו שלושה סינגלים וסינגל שיווקי.
האלבום עצמו הופק על ידי יונתן גולדשטיין, ויל-איי-אם, די ג'יי סנייק, קית' האריס.
ויל איי אם - שירה בכל הרצועות למעט 7, פסנתר, קלידים, תכנות.
טאבו - שירה בכל הרצועות למעט 7 ו-13.
מדינהתאריך יציאהפורמטחברת תקליטיםמקורעולם19 ביוני 2020הזרמת מוזיקה • הורדה דיגיטליתאפיק רקורדס • וויל.איי.אם מיוזיק גרופ
Tradición הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra.
השיר יצא לאור בשנת 1993, כסינגל השלישי מתוך האלבום.
הקונספט של האלבום Mi Tierra בו השיר נכלל, הוא אהבת הארץ והשיר עצמו מדבר על המסורות השונות שמאפיינות את אותה הארץ עליה מתבסס האלבום, כמו גם המסורות שאסטפן עצמה מאמינה בהן.
בארצות הברית זכה השיר להצלחה רבה כאשר כבש את פסגת מצעד שירי הדאנס קלאב והפך לאחד משיריה המצליחים ביותר של אסטפן במצעד.
מיקס מאת גלוריוס טריבל — 6:22
מיקס מאת מוסטו טרדישיונל — 5:20
מיקס מאת גלוריוס צ'אנטס דאב — 4:18
מיקס מאת מוסטו סאבורבן דאב — 7:35
Trans-X היא להקת סינת'-פופ קנדית, אשר ידועה בזכות הלהיט שלה, "Living on Video" , משנת 1982.
את Trans-X הקים המוזיקאי הקנדי פסקל לשיראנד.
בשנת 1982 צירף את הקלידן סטיב וויאט.
כאשר "Living on Video" שוחרר במאי 1983, הוא הפך ללהיט בקנדה והסינגל מכר אחר כך שני מיליון עותקים והגיע לעשרת המצעדים הבריטיים והאירופיים בשנת 1985.
מאוחר יותר בשנת 1983 הוציאה Trans-X שיר נוסף, "Message on the Radio", שלא נכנס למצעדים, ו-Trans-X סיימה את השנה עם סינגל נוסף, "3D-Dance".
כל השירים הללו הוצגו באלבום הבכורה של הלהקה מ-1983, "Living on Video" , אשר ידוע בקנדה כ-"Message On The Radio".
בשנת 1986 הוציאה הלהקה את אלבומה השני, שהיה בעל שם זהה ויצירות אמנות כמו אלבום הבכורה שלהם.
גרסאות שונות יצאו לאור בקנדה ובארצות הברית והאלבום הכיל גם שלוש רצועות מהאלבום מ-1983, אם כי הן עברו רמיקסים או הוקלטו מחדש.
Transfermarkt הוא אתר אינטרנט גרמני המסקר כדורגל מרחבי העולם.
האתר מרכז מידע על העברות שחקנים, תוצאות משחקים, כובשים וסטטיסטיקה כללית.
אף על פי שסכומי העברות ושווי שחקנים המוצגים באתר הם לרוב הערכות בלבד, המידע בו נחשב כמקור אמין.
נכון לאפריל 2020 Transfermarkt הוא אתר הכדורגל השני בגודלו בגרמניה.
האתר הוקם במאי 2000 על ידי מתיאס זיידל כאתר מידע על כדורגל גרמני, ובהמשך כדורגל עולמי בשפה הגרמנית.
ב-2008 רכשה אקסל שפרינגר 51% מבעלות האתר.
לאתר ערוץ יוטיוב בו כתבות וידאו על העברות שחקנים ושמועות על העברות עתידיות.
ב-2010 הוקם האתר Soccerdonna בשפה הגרמנית, אשר מסקר כדורגל נשים ומתמקד בהצגת מידע על כדורגלניות.
"Trains and Winter Rains" הוא שיר שהוקלט על ידי הזמרת-יוצרת והמוזיקאית האירית אניה, עבור אלבום האולפן השביעי שלה, .
השיר יצא לאור ב-10 בנובמבר 2008, על ידי חברת התקליטים האחים וורנר, כסינגל המוביל מתוך האלבום.
הוא הופץ בסמוך לאלבום עצמו.
הווידאו קליפ של "Trains and Winter Rains" התפרסם באתר הרשמי של אניה ב-22 באוקטובר 2008. הוא עוסק בעיקר בנסיעתו של ילד ברכבת בלונדון.
בנוסף לכך, הוא מציג את אניה ברכבת עם צילומים של קו הרקיע של ניו יורק סיטי.
הוא צבר למעלה מ-450,000 צפיות בסך הכול.
אזורתאריך יציאהפורמטחברת תקליטיםמקורכלל העולם10 בנובמבר 2008תקליטור • הורדה דיגיטליתהאחים וורנר
"Traitor" (בעברית: "בוגד") הוא שיר שהוקלט על ידי הזמרת האמריקאית אוליביה רודריגו.
הוא יצא לאור כסינגל הרביעי מתוך אלבומה הבכורה, Sour.
השיר יצא לאור כסינגל ב-9 באוגוסט 2021 על ידי חברת התקליטים גפן רקורדס.
"Traitor" היא הרצועה השנייה באלבום, ולאחריה "Drivers License".
אנטרטיינמנט ויקלי ציינו כי השיר מהווה הקדמה לסינגל הראשון מתוך האלבום וכי במילותיו מתואר כעס, בעוד "Drivers License" עוסק בעצב ובדיכאון שלאחר הפרידה.
השיר משלב סגנונות אינדי פופ, רוק ובדרום פופ.
בתוכן הלירי של השיר מתואר בן זוגה לשעבר של רודריגו מתחיל מערכת יחסים עם בחורה אחרת, בזמן שהיא לא מצליחה להתגבר על כך ומנסה להבין מה השתבש.
ב-5 באוגוסט 2021 הודיע גארי טראסט, מנהל חטיבת המצעדים של מגזין בילבורד בעמוד הטוויטר שלו כי השיר צפוי לצאת כסינגל לתחנות הרדיו האמריקאיות ב-9 באוגוסט של אותה השנה.
עם צאת האלבום, זכה השיר לשבחים מהמבקרים.
מגזין בילבורד ציין את השיר כרצועה הטובה ביותר מתוך האלבום Sour, וציין לטובה את הביצועים הקוליים של רודריגו, בנוסף להגשה הגולמית של השיר.
מגזין הנוער האמריקאי טין ווג תיאר את השיר כ-"קרוב למושלם, עם ביצוע הפולק הקליל [שמזכיר את] קייסי מאסגרייבס".
Club ציין את השיר כ"שיר הפגיע ביותר באלבום".
המבקרת שיבחה את השילוב בין העדינות המוזיקלית לבין הנושא הקשה.
ארגוןרשימהמיקוםמקורבילבורדכל שיר ב"Sour" של אוליביה רודריגו מדורג: בחירות המבקרים1Viceדירוג סופי של Sour של אוליביה רודריגו1Insiderהדירוג הסופי של השירים ב-Sour של אוליביה רודריגו, שנה לאחר מכן6NME10 השירים הטובים ביותר של אוליביה רודריגו...
מדורגים!10The Tabהדירוג הסופי של כל שיר של אוליביה רודריגו, כולל "Vampire"8רולינג סטוןכל שיר של אוליביה רודריגו, מדורג17
אף על פי שהשיר לא יצא כסינגל מתוך האלבום, הוא הגיע לעשירייה הפותחת במצעדים באוסטרליה, אירלנד, ניו זילנד, הממלכה המאוחדת, ארצות הברית וקנדה.
בנוסף - הגיע השיר למעמד זהב באוסטרליה, ניו זילנד וקנדה וכמו כן, גם למעמד כסף בבריטניה.
השיר צבר כ-100 מיליון השמעות בפלטפורמה בתוך 22 יום, ושבר את השיא לשיר שאינו סינגל שהוחזק קודם לכן על ידי השיר "Exile" של טיילור סוויפט - שהגיע להישג תוך 54 ימים.
רודריגו ביצעה את השיר לראשונה בסרט ההופעה שלה, Sour Prom שעלה לאוויר ב-26 ביוני 2021 בעמוד היוטיוב שלה.
ב-9 באוקטובר 2023, רודריגו ביצעה את השיר במופע ספונטני ואינטימי בתיאטרון מלון אייס במרכז לוס אנג'לס יחד עם עוד שירים מהאלבום Guts.
קליפ ל"Traitor" צולם באמצע חודש ספטמבר 2021 ויצא לאור ב-21 באוקטובר 2021.
"Trampoline" (בעברית: "טרמפולינה") הוא סינגל של שלישיית האינדי פופ האמריקאית שייד, שיצא, על ידי חברת התקליטים פוטו פיניש רקורדס, ב-18 במאי 2018, כסינגל מהמיני-אלבום השני של הלהקה, Melt.
השיר הופיע בפרסומת ל-MacBook Air באוקטובר 2018. השיר הגיע, בשיאו, למקום הראשון במצעד האיירפליי האלטרנטיבי, ולמקום ה-13 בבילבורד הוט 100.
נכון ליולי 2022, השיר הושמע למעלה מ-197 מיליון פעמים בספוטיפיי, ולמעלה מ-69 מיליון פעמים ביוטיוב.
האמפ אנדרו, מהמגזין וראייטי, אמר כי השיר הוא שיר "אלקטרו-ג'אם ג'אזי".
קלוד רובינסון, מהמגזין Earmilk , תיאר את השיר כ-"שילוב מלהיב של נופי סאונד אלקטרוניים הכוללים לחיצה רגועה בעדינות ורעש כובש של מקלדת".
השיר הופיע במקום ה-51 ברשימת 100 שירי 2019 של המגזין בילבורד.
רמיקס של השיר, בשיתוף פעולה עם הזמר-יוצר הבריטי, זאין מאליק, יצא ב־26 בספטמבר 2019. הרמיקס נכלל מאוחר יותר במהדורת הדלוקס של Melt ובאלבום האולפן הראשון של הלהקה, High Dive.
נכון ליולי 2022, גרסת רמי'ס זו הושמעה למעלה מ-429 מיליון פעמים בספוטיפיי, ולמעלה מ-44 מיליון פעמים ביוטיוב.
"Training Season" (בעברית: "עונת אימונים") הוא שיר של הזמרת-יוצרת הבריטית-אלבנית דואה ליפה.
השיר יצא לאור ב-15 בפברואר 2024, על ידי חברת התקליטים וורנר רקורדס, כסינגל שני מאלבום האולפן השלישי שלה Radical Optimism.
ליפה ביצעה את השיר והכריזה עליו בטקס פרסי גראמי ה-66.
ב-11 בנובמבר, ליפה הוציאה לאור את הסינגל "Houdini", ולאחר מכן הוציאה את הסינגל "Training Season" ב-15 בפברואר 2024.
בעברה, ליפה חשפה את שמו של השיר כרמז וללא רשמיות בתמונה שפרסמה באינסטגרם, ובה היא לובשת סוודר ובו כתוב "Training Season".
ב-24 בינואר, ליפה פרסמה קטע מן הקליפ באמצעות הערוץ שלה בוואטסאפ, ולמחרת הכריזה על הסינגל ברשתות החברתיות.
השיר נכתב והולחם על ידי ליפה, קרוליין איילין, דני ל.
הארל, טוביאס ג'סו ג'וניור וקווין פארקר.
ב-25 בינואר, פרסמה ליפה חלק מהקליפ של השיר בטיקטוק.
תוכנו הלירי והקליפ מייצגים את הפגישות הרומנטיות של ליפה בעברה.
ב-5 בפברואר 2024, ליפה ביצעה את השיר והכריזה עליו בטקס פרסי גראמי ה-66.
ג'אם אסואד מממגזין וראייטי השווה את "Training Season" כז'אנר השירה של להקת הפופ אבבא, ובנוסף תיאר את אותו כ"קצב דיסקו עוצמתי", וגם ציין כי על שהלחן סוטה לסולמות ומקצב מזרח תיכוניים.
מרי סירוקי ממגזין Consequence ציינה כי מילות השיר מזכירות את הסינגל של ליפה "New Rules" משנת 2017.
וינסנט הייקוק ביים את הקליפ ל-"Training Season".
אזור תאריך יציאה פורמטים חברת תקליטים הערות כלל העולם 15 בפברואר 2024 הורדה דיגיטלית • הזרמת מדיה וורנר איטליה 16 בפברואר 2024 איירפליי אירופה תקליטור הממלכה המאוחדת ארצות הברית אוסטרליה פברואר 2024
"Train of Consequences" הוא שיר של להקת ההבי מטאל האמריקאית מגאדת'.
הסינגל המסחרי יצא רק בבריטניה, אוסטרליה, הולנד ויפן, אולם השיר יצא כסינגל שיווקי להשמעות מורחבות ולרדיו בארצות הברית.
בביקורת על האלבום, Allmusic אמר כי "למרבה הצער, הם זנחו כמה מהאלמנטים הניסיוניים והמתקדמים יותר במוזיקה שלהם, אבל אלה כמעט ולא מתפספסים בריפים של ג'קהאמר של שירים כמו "Train of Consequences".
על פי אתר WeLoveMetal.com, השיר הוא שיר בהשראת הימורים המספר על ההשפעות השליליות של ההימורים על האדם והחברה.
בביקורת על האלבום על ידי בילבורד, עם השיר "Train of Consequences", מגאדת' סיפקה "סימן מסחרי אגרסיבי של רייג' 'נ' רול לאפקט חזק".
הקליפ לשיר "Train of Consequences" היה הקליפ ה-26 המושמע ביותר ב-MTV על פי גיליון מ-24 בדצמבר 1994 של מגזין בילבורד.
"Tragedy" (בעברית: "טרגדיה") הוא שיר שנכתב על ידי בארי, רובין ומוריס גיב, חברי להקת הפופ-דיסקו הבריטית בי ג'יז, ויצא לאור באלבומם "Spirits Having Flown" משנת 1979.
הסינגל הגיע למקום הראשון בבריטניה בפברואר 1979, וחזר על ההישג חודש לאחר מכן בבילבורד הוט 100 האמריקאי.
בשנת 1998 זכה השיר לגרסת כיסוי על ידי להקת הפופ הבריטית סטפס , שגרסתה הגיעה גם היא למקום הראשון בבריטניה.
השיר מופיע בטריילר וכן בסרט הקומדיה השחורה של טים ברטון "ביטלג'וס ביטלג'וס" משנת 2024.
האחים גיב כתבו את "Tragedy" ואת "Too Much Heaven" באחר צהריים חופשי, במהלך הפקת סרטם "Sgt.
באותו ערב הם כתבו גם את השיר "Shadow Dancing", שבוצע על ידי אנדי גיב והגיע למקום הראשון בארצות הברית.
מצעד (1979)מיקוםאוסטרליה (Kent Music Report)37אוסטריה (Ö3 אוסטריה טופ 40)18בלגיה (Ultratop Flanders)33קנדה סינגלים מובילים (RPM)12הולנד (הולנד טופ 40)45הולנד (סינגל טופ 100)37ניו זילנד (מוזיקה מוקלטת)15דרום אפריקה (רדיו ספרינגבוק)14סינגלים בריטיים (OCC)15בילבורד הוט 10016קאש בוקס בארצות הברית Top 10019גרמניה המערבית (מצעדים גרמניים רשמיים)30
+מדינהתוארמכירותקנדה (מוזיקה קנדה)פלטינה150,000צרפת (SNEP)זהב500,000יפן—100,000בריטניה (BPI)זהב500,000ארצות הברית (RIAA)פלטינה2,000,000
"Tragedy" זכה לגרסת כיסוי על ידי להקת הפופ הבריטית סטפס (Steps) ב-9 בנובמבר 1998. השיר הוקלט באלבום המחווה עבור הבי ג'יז "Gotta Get a Message to You" ומאוחר יותר נכלל באלבום השני של הלהקה "Steptacular" משנת 1999. השיר הגיע למקום הראשון בבריטניה ובניו זילנד.
השיר שהה 30 שבועות במצעד הסינגלים הבריטי ומכר יותר עותקים מכל שלושת הסינגלים הקודמים של סטפס גם יחד, עם 1.21 מיליון עותקים שנמכרו בבריטניה.
הקליפ לשיר "Tragedy" של הסטפס, כלל את שלב הריקוד של הנחת שתי הידיים במקביל לצידי הראש בזמן עם המילה "טרגדיה", שהפכה לסימן ההיכר של הקבוצה.
מצעד (1998–1999)מיקום שיאאוסטרליה (ARIA)10בלגיה (Ultratop 50 Flanders)8בלגיה (Ultratop 50 Wallonia)27אירופה (Eurochart Hot 100)6יוון (IFPI)10אירלנד (IRMA)2הולנד (הולנד טופ 40)22הולנד (סינגל טופ 100)24ניו זילנד (מוזיקה מוקלטת ניו זילנד)1סקוטלנד (OCC)1שוודיה (Sverigetopplistan)4סינגלים בריטיים (OCC)1אינדי בריטי (OCC)1 מצעדי סוף השנה
מצעד (1998)מיקוםבלגיה (Ultratop 50 פלנדריה)68סינגלים בריטיים (OCC)12
מצעד (1999)מיקוםאוסטרליה (ARIA)92אירופה (Eurochart Hot 100)46הולנד (הולנד טופ 40)132ניו זילנד (מוזיקה מוקלטת ניו זילנד)48שוודיה (Sverigetopplistan)30סינגלים בריטיים (OCC)19
+מדינהתוארמכירותבלגיה (BEA)זהב25,000ניו זילנד (RMNZ)פלטינה10,000שוודיה (GLF)זהב15,000בריטניה (BPI)פלטינה1,210,000ארצות הברית—98,000
בשנת 2006, הפיק האמן המוזיקלי קלייטון, גרסה לשיר במסגרת המיזם המוזיקלי שלו "Celldweller".
צמד הזמרות השוודיות איקונה פופ, ביצע קאבר לשיר בשנת 2016.
בשנת 2021, להקת הרוק האמריקאית פו פייטרס, ביצעה גרסת כיסוי לשיר עבור אלבומם "Hail Satin".
Transport Tycoon ("איל התחבורה") הוא משחק מחשב שנוצר על ידי כריס סויר בשנת 1994 והופץ בידי חברת MicroProse.
במשחק, שנכתב בהשראת Railroad Tycoon של סיד מאייר, השחקן מנהל חברת תחבורה ומטרתו להשיג ביצועים מוצלחים ככל הניתן תוך קיום תחרות עם חברות אחרות בהובלת סחורות ונוסעים באמצעות רכבות, משאיות, ספינות תובלה ומטוסים.
המשחק נחשב גם כיום לאחד המשחקים הבולטים מסוגו.
למשחק יצאו מספר גרסאות מתקדמות יותר, ששיפרו את איכות המשחק: Transport Tycoon Deluxe שיצא בשנת 1995 והופץ על ידי MicroProse הוסיף מספר סוגים אקלימים שונים (עם תעשיות משל עצמן ואתגרים חדשים) ושיפר את המשחקיות.
בשנת 1999 החלו חובבים של המשחק בפיתוח TTDPatch - טלאי שמטרתו לשפר את איכות המשחק.
בשנת 2002 החל על ידי חובבי המשחק פרויקט OpenTTD שהתבסס על הנדוס לאחור של קובצי המשחק המקוריים כדי לשחזר את קוד המשחק בשפת C, ששוחרר כקוד פתוח.
כתוצאה מכך קיבלו המפתחים שליטה מלאה על המשחק והוסיפו לו שיפורים רבים (חלקם דומים לאלו של TTDPatch אך לא הכול זהה), וכמו כן אפשרו את הרצתו על רוב מערכות ההפעלה הקיימות.
עד ליציאת גרסה 1.0.0 למשחק, היה-OpenTTD מסתמך על המשחק המקורי לצורך הגרפיקה והמוזיקה.
כיום, כתוצאה משיתוף פעולה בין המפתחים ואנשים בקהילת המעריצים של המשחק, הוחלפה הגרפיקה והמוזיקה במשחק לגמרי, והמשחק הפך לעצמאי לגמרי.
המעמד החוקי של פרויקט זה אינו ברור, אך בעלי הזכויות על המשחק המקורי לא הביעו עניין בהפסקתו.
המשחק מתבסס על גרפיקה איזומטרית המזכירה את זו של משחקים דוגמת Simcity 2. בתחילת המשחק מוצג בפני השחקן האזור שבו יתרחש המשחק, ואז הוא חופשי לבנות בו את החברה שלו בצורה שבה הוא ימצא לנכון.
אזור המשחק מכיל ערים ותעשיות, כאשר חלק מהתעשיות מייצרות חומרי גלם וחלק מהתעשיות צורכות חומרים (ולעיתים מייצרות סחורות חדשות).
מטרת המשחק היא הובלה יעילה ככל הניתן של סחורות בין התעשיות, והובלה יעילה של נוסעים בין הערים.
השחקן בונה תחנות ליד התעשיות וחלק מהסחורה שמיוצרת בהן מועברת אל התחנה, בהתאם ליעילות שבה השחקן מטפל בסחורה.
לאחר העברת הסחורה לתעשייה אחרת הזקוקה לה מקבל השחקן תמורה כספית בהתאם לסוג הסחורה שהועבר, המרחק בין התעשיות והזמן שנדרש להובלה.
לעיתים מוצעות סובסידיות עבור הובלת סחורות בין תעשיות שונות שמבטיחות רווחים מוגברים לתקופת זמן מוגבלת.
למשחק יש העדפה ברורה לרכבות על פני אמצעי התחבורה האחרים - יש להן קיבולת גבוהה בהרבה מכל שאר כלי הרכב, והן מהירות בהרבה מספינות ומשאיות, אף כי מטוסים יכולים להיות יעילים לתובלת נוסעים.
בשל כך, חלק עיקרי של המשחק הוא בניית תשתית רכבות יעילה שתמנע "פקקים" ורכבות תועות.
לשם כך לרשות השחקן יש רמזורי תנועה שמאפשרים להכווין ולווסת את תנועת הרכבות, אך למרות זאת בנייה יעילה של תשתית רכבות אינה פשוטה.
מכיוון שפני הקרקע אינם אחידים וישנם מכשולים רבים בדרך, על מנת ליצור נתיבים יעילים לרכבות ומשאיות השחקן צריך לבנות מנהרות וגשרים או לשנות את פני הקרקע.
הרשויות המקומיות של הערים מגבילות את השחקן מלבצע יותר מדי שינויים שפוגעים בסביבה וכדי לרצות אותן יש לספק להן שירותי תחבורה יעילה או לנטוע עצים.
הערים גדלות עם הזמן, וקצב הגדילה שלהן מואץ אם מספקים להן שירותי תחבורה יעילים.
בנוסף, באקלים הארקטי יש לספק מזון לערים שנמצאות מעבר לקו השלג על מנת לאפשר להן לגדול, ובאקלים המדברי יש לספק מזון ומים לערים שנמצאות במדבר.
עם הזמן גם נפתחות ונסגרות תעשיות, רמת הייצור של תעשיות חומרי הגלם משתנות, וכלי רכב חדשים מפותחים.
אחד מחסרונותיו הבולטים של המשחק הוא הבינה המלאכותית הגרועה של חברות ההובלה המתחרות, שיוצרות מסילות שלעיתים גובלות במגוחך בשל התכנון הלקוי שלהן.
ישנם אתרים שמציגים דוגמאות בולטות לכשלים אלו .
לאחר ההצלחה שלה זכה המשחק, כריס סויר תכנן משחק המשך, אך במהלך הפיתוח שינה את דעתו ויצר במקום זאת את RollerCoaster Tycoon, שהיה הצלחה אדירה.
משחק ההמשך, שנקרא Chris Sawyer's Locomotion יצא בשנת 2004 אך זכה לביקורות גרועות וליחס צונן בקרב מעריצי Transport Tycoon, שלא מצאו בו שיפורים משמעותיים מהמשחק המקורי.
Tree of Life Web Project ("פרויקט עץ החיים") הוא מיזם אינטרנטי רחב להספקת מידע טקסונומי על מגוון החיים על פני כדור הארץ.
שרתי המיזם שוכנים באוניברסיטת אריזונה ובפיתוחו משתתפים אלפי ביולוגים מכל העולם.
כל מאמר או מיון באתר עובר ביקורת עמיתים.
האתר דוגל במיון פילוגנטי מלא ואיננו משתמש במיון על פי רמות (מערכה, מחלקה, סדרה וכו'), אלא רק בקבוצות טקסונומיות מונופילטיות, אבות משותפים, קלדיסטים וקבוצות אשר נכחדו בעבר.
האתר בנוי כעץ לוגי, אשר ענפיו מייצגים את הקבוצות השונות בעולם החיים.
לחיצה על קבוצה טקסונומית מסוימת, תחשוף את תת-הענפים שלה אשר בה ישנם תת-הקבוצות הטקסונמיות של אותה קבוצה.
כך ניתן להמשיך ולהעמיק בתוך הקבוצה עד לרמת המין.
Travelocity היא סוכנות נסיעות מקוונת בבעלות מלאה של Sabre Holdings, חברה ציבורית לשעבר שנקנתה במרץ 2007 בידי Silver Lake Partners ו-Texas Pacific Group.
מטה החברה נמצא בסאות'לייק שבטקסס עם משרדים בניו יורק, סן פרנסיסקו, סן אנטוניו ומחוץ לארצות הברית.
Travelocity היא חברת הנסיעות השישית בגודלה בארצות הברית וחברת הנסיעות המקוונת השנייה בגודלה בעולם, המציעה מבצעים, קניות חד-פעמיות והזמנת טיסות ביותר מ-700 חברות תעופה, כ- 55,000 מלונות, למעלה מ-50 חברות השכרת רכב, 8 קווי שייט גדולים ויותר מ -6,500 חבילות נופש.
בארצות הברית, בנוסף לאתר הבית שלה, החברה מפעילה גם שרותי נסיעות מלאים ללקוחות עסקיים.
האתר מוצע באנגלית, גרמנית וצרפתית, ובנוסף לשרת את ארצות הברית, החברה מציעה גם אתרי אינטרנט המותאמים ללקוחות בקנדה, בריטניה, אסיה ואירופה.
בלאס וגאס מפעילה החברה גם דוכן גדול למכירת כרטיסים למופעים ופעילויות אחרות באזור.
Travel + Leisure הוא מגזין נסיעות חודשי שמרכזו בעיר ניו יורק, ניו יורק.
הוא שייך להוצאת לאור של אמריקן אקספרס, ומוציא לאור גם את Food & Wine (נוסד ב-1978, מתמקד במתכונים), Travel + Leisure Golf (שפסק להתפרסם בראשית 2009), Travel + Leisure Family ומגזיני Departures (מיועדים לאזרחי ארצות הברית, מחזיקי כרטיסי אמריקן אקספרס פלטינום וכרטיסים המכונים "הסדרה השחורה".
מתחרו העיקרי הוא קונדה נאסט טראבלר.
המגזין הניו יורקי הושק ב-1937 ונקרא U.S.
ב-1968 הוא נרכש בידי אמריקן אקספרס.
בשנים 1971-1969 הוא פורסם תחת השם Travel & Camera וב-1971 נקרא מחדש Travel + Leisure.
הדבר סימן מפנה מדגש על סדרת צילומים למידע שימושי לצרכני תיירות.
החל מאוגוסט 1995 מפרסם כתב העת דירוגים משלו של חברות תעופה, חברות להשכרת רכב, מלונות ופרסים למקומות הנופש הטובים ביותר (דירוג שנקבע על ידי קוראיו).
כתב העת יוצא לאור ברוסית,
המגזין פורסם גם במקומות הבאים:
Tri-Angle הוא אלבום הבכורה של להקת הבנים הקוריאנית TVXQ.
האלבום יצא ב-13 באוקטובר 2004 וזכה להצלחה רבה, עם מכירת 242,580 עותקים, מה שהביא לו את התואר האלבום השמיני הנמכר של השנה.
"Trapped" הוא הסינגל השלישי של הראפר טופאק שאקור מתוך אלבום הבכורה שלו, 2Pacalypse Now.
השיר עוסק באלימות משטרתית, והפסקה הראשונה בשיר מספרת על המשטרה, שבעיני טופאק מתנכלת לו ומטרידה אותו, ואחד אפילו יורה בו.
לאחר מכן הוא משיב אש ואומר שהוא עושה זאת כי הבנות היו לועגות עליו אם לא היה עושה זאת.
שאקור מתאר את המשטרה רודפת אחריו ולבסוף משתלטת עליו.
שאקור מסיים את השיר בשורה "I'd rather die then be trapped in the living hell" (אני מעדיף למות מאשר להיות לכוד בגיהנום עלי אדמות").
בקליפ מופיע חברו של שאקור, Shock G, כשהוא שר חלק מהפזמון ומדבר עם טופאק בזמן שהוא בכלא.
השיר הופיע בסרט "טופאק: תחיית המתים" כבונוס בגרסת ה-DVD.
השיר גם הופיע באלבום Greatest Hits של שאקור בשנת 1998.
נכון לאפריל 2020 עומד מונה ההשמעות של השיר ברשת הזרמת המדיה ספוטיפיי על כ-13 מיליון.
Treehouse of Horror (בתרגום חופשי לעברית: בית העץ של האימה) היא סדרת פרקי ספיישל בסדרת האנימציה משפחת סימפסון.
הפרקים אשר מופקים מדי שנה, משודרים בארצות הברית בסביבות חג ליל כל הקדושים ומורכבים משלושה סיפורים קצרים נפרדים שונים בהם מככבים לרוב בני משפחת סימפסון.
פרקי ליל כל הקדושים הם בדרך כלל מסוג אימה או מדע בדיוני ולעיתים קרובות מהווים פרודיה או מחווה לסרטים מפורסמים מאותם הז'אנרים הקולנועיים.
פרקי ליל כל הקדושים הם בדרך כלל הפרקים היחידים בסדרה שבהם קורים דברים "על טבעיים" או "סיפורים מהאגדות".
בנוסף, פרקי הספיישל של ליל כל הקדושים תמיד מתקיימים מחוץ לרצף העלילתי של התוכנית.
מסורת פרקי הספיישל "Treehouse of Horror" החלה עוד בעונה השנייה והפרק הראשון מסדרת "Treehouse of Horror" שודר באוקטובר 1990 ונוצר בהשראת חוברות הקומיקס מז'אנר האימה של חברת EC Comics.
פרקי ספיישל ליל כל הקדושים של משפחת סימפסון ידועים כפרקים אלימים הרבה יותר מאשר מפרקים רגילים בסדרה.
על פי רוב, פרקי ספיישל ליל כל הקדושים מכילים מספר מאפיינים קבועים שחוזרים בעונות השונות, ובהם דמויות החייזרים קאנג וקודוס, "שמות מפחידים" ברשימת הקרדיטים בסיום הפרק, גרסה מיוחדת לפתיח התוכנית ופרודיות לסרטים מדע בדיוניים, סרטי אימה וסרטי פנטזיה.
לטענת צוות ההפקה של הסדרה פרקי ה-"Treehouse of Horror" קשים במיוחד להכנה וזאת עקב העובדה שהתסריטים של הפרקים עוברים לעיתים רבות שכתובים רבים ומשום שהאנימטורים בדרך כלל נדרשים לעצב דמויות ורקעים חדשים שלא מופיעים בפרקים הרגילים.
רבים מפרקי ה-"Treehouse of Horror" הם בין הפרקים הפופולריים ביותר בקרב צופי הסדרה והיוו השראה לסדרת מוצרים נלווים של משפחת סימפסון אשר מתמקדת בפרקי ליל כל הקדושים בלבד.
אלו כוללים בובות צעצוע, משחקי וידאו, ספרים, תקליטורי DVD, חוברות קומיקס ואף גרסה מיוחדת למשחק המונופול.
חלק מפרקי ה-"Treehouse of Horror" זכו אף בעבר בפרסים בקטגוריות אנימציה ועריכת סאונד.
בשנת 1996 הפרק "Treehouse of Horror VI" היה מועמד לפרס אמי בקטגוריית פרק האנימציה הטוב ביותר.
פרקי הספיישל של ליל כל הקדושים בדרך כלל מורכבים מארבעה חלקים: הצגת פתיח ייחודי באווירת ליל כל הקדושים, ולאחריו הצגת שלושה סיפורים קצרים נפרדים שונים.
שלושת החלקים הללו הם, בדרך כלל, מסוג אימה, מדע בדיוני או פנטזיה ולעיתים קרובות פרודיות על סרטים, רומנים, מחזות או של תוכניות טלוויזיה.
לרוב אין כל קשר בין העלילות של שלושת החלקים השונים.
פרקי הספיישל של ליל כל הקדושים תמיד מתקיימים מחוץ לרצף העלילתי של התוכנית והאירועים שמתרחשים בהם לא משפיעים על הפרקים הבאים של הסדרה.
עד העונה ה-15 של הסדרה התסריטים של כל שלושת החלקים נכתבו על ידי תסריטאים שונים.
החל מהעונה ה-15 של הסדרה רק תסריטאי אחד ממונה לכתוב את כל החלקים השונים של פרקי ספיישל ליל כל הקדושים.
בפרקים אלה ישנה אלטרנטיבה לפרקים הרגילים: בית הקברות נמצא מול בית הסימפסונים, מגי היא חצי חייזר, לבארט יש אח תאום ועוד דברים שלא אמורים להסתדר עם ציר הזמן הרגיל של הסדרה.
כל הפרקים של "Treehouse of Horror" נפתחים כאשר אחת מהדמויות הראשיות מציג בפני הקהל הקדמה מיוחדת לפרק.
הפרק הראשון, השני והחמישי של ספיישל ליל כל הקדושים נפתח עם מארג' כאשר היא עומדת על הבמה ומזהירים את ההורים בבית על התוכן של הפרק, ומייעצת להם אף להשכיב את ילדיהם לישון לפני שהפרק מתחיל.
האזהרה בפרק הספיישל הראשון הושם בכוונה כדי באמת להזהיר את הצופים הצעירים, משום שהמפיקים הרגישו שהתוכן של הפרק אכן היה מפחיד במקצת.
הקטע כולו היה למעשה פרודיה לפתיח של העיבוד הקולנועי של "פרנקנשטיין" משנת 1931. לבסוף החליטו יוצרי הסדרה לבטל לחלוטין את ההקדמה המיוחדת בה הצופים מוזהרים בתחילת התוכנית.
פרקי ספיישל אחרים נפתחו עם פרודיות, למשל פרק ספיישל ליל כל הקדושים של העונה הרביעית בו הומר מציג את הפרק בצורה הדומה לאופן בו אלפרד היצ'קוק נהג להציג את הפרקים של תוכניתו "אלפרד היצ'קוק מציג".
בקטע הפתיח של חמשת הפרקים הראשונים של ספיישל ליל כל הקדושים, המצלמה עוברת דרך בית הקברות בו ניתן לראות מצבות עם כתובות הומוריסטיות עליהן.
הכתובות ההומוריסטיות הללו כוללות בין היתר שמות של תוכניות טלוויזיה אמריקנית שבוטלו לאחרונה, סלבריטאים שנפטרו (כגון וולט דיסני וג'ים מוריסון) וכדומה.
לבסוף החליטו יוצרי הסדרה לבטל לחלוטין את השימוש במצבות בפתיח המיוחד הקבוע של פרקי הספיישל.
כמו כן, כמעט בכל הפתיחים של פרקי הספיישל של ליל כל הקדושים נכלל קטע הספה הקבוע אך הוא נוצר באווירת ליל כל הקדושים, למשל בפתיחים המיוחדים של ליל כל הקדושים נראים דמויות משפחת סימפסון רצים לספה כאשר הם מחופשים לשלדים, לזומבים וכדומה.
בעונה ה-25 הפתיח הוא גרסה אפלה לפתיח הרגיל, עם מפלצות, פלישת זומבים וחייזרים.
סופרי אימה נראים ברקע, כגון סטיבן קינג ואלפרד היצ'קוק.
קאנג וקודוס הם שתי דמויות אשר מופיעים כמעט באופן בלעדי רק בפרקי ספיישל ליל כל הקדושים של הסדרה.
קאנג וקודוס הם צמד חייזרים ירוקים וגדולי ממדים אשר הופיעו לראשונה בסיפור "Hungry are the Damned" בפרק הספיישל הראשון של ליל כל הקדושים.
מאז קאנג וקודוס הופיעו מכל פרקי ליל כל הקדושים של הסדרה, לעיתים בחלקים חשובים בעלילה, אך לעיתים רבות רק בהופעות אורח קצרות.
בפרקים מסוימים, הם מופיעים רק בקטע הפתיחה של הפרק, אך לעיתים רבות הם יופיעו בשנית גם במהלך הפרק עצמו.
לדוגמה, בסיפור שעסק בזומבים אשר תוקפים את העיר, לפתע נראים קאנג וקודוס בספינת החלל שלהם, צופים באירועים המתרחשים בספרינגפילד וצוחקים באופן מטורף ומרושע על סבלם של בני האנוש.
לאחר מכן, הסיפור המשיך מבלי שקאנג וקודוס נכללו בשנית באותו הפרק.
הכלל הלא רשמי עליו החליטו יוצרי הסדרה הוא כי קאנג וקודוס חייבים להיכלל באופן כלשהו בכל פרקי הספיישל של ליל כל הקדושים.
לפיכך, לעיתים רבות קאנג וקודוס מוצגים רק בסוף הפרקים במשך זמן קצר ביותר.
פרקי הספיישל של ליל כל הקדושים מכילים אזכורים רבים לסרטים, רומנים, מחזות, תוכניות טלוויזיה ופרקים רבים מכילים גם בדרך כלל פרודיות ליצירה ספציפית מסוגת האימה, המדע בדיוני ו/או ז'אנר הפנטזיה.
חלקים רבים מהווים מחווה לפרקי הסדרה אזור הדמדומים ובפעמים הללו, כל הקטע יהווה פרודיה לפרק אמיתי בולט של הסדרה אזור הדימדומים.
רוברט אנגלונד, אשר גילם במקור את דמותו של פרדי קרוגר בסדרת סרטי סיוט ברחוב אלם, דיבב את דמותו של פרדי קרוגר בפרק ליל כל הקדושים של העונה העשירית.
סרטי המדע בדיוני מהווים גם כן לעיתים השראה עבור החלקים השונים בפרקי ספיישל ליל כל הקדושים.
סרטי מדע בדיוני שזכו לפרודיות כוללים בין היתר את: "אי.טי.
- חבר מכוכב אחר" ו"הרובוטריקים".
מאפיין חוזר ונשנה נוסף הוא הצגת גרסה חלופית לשמותיהם של צוות ההפקה אשר מופיעים בקרדיטים בסיום התוכנית בשינוי קל כדי שישמעו יותר מפחידים ואפלים.
החל מעונה השלישית החליטו המפיקים לתת לשחקנים ולצוות ההפקה "שמות מפחידים" בקרדיטים שמופיעים בפתיח התוכניות ובסיום התוכנית.
למרות שהשמות הפכו במהרה לטיפשיים יותר מאשר מפחידים, לאורך השנים הוצגו שמות ייחודים ומיוחדים, כגון "Bat Groening" (תרגום חופשי לעברית: "עטלף גריינינג") - משחק מילים על שמו של יוצר הסדרה מאט גריינינג.
סאם סיימון, אשר עזב את התוכנית במהלך העונה הרביעית, עדיין ממשיך לקבל קרדיט בתוכנית כמפתח ומפיק.
אף על פי כן, כהלצה, בפרקי הספיישל של ליל כל הקדושים מופיע שמו כ"סאם 'סיונרה' סיימון".
את הרעיון להצגת "שמות מפחידים" הגה המפיק אל ג'ין, בהשראת חוברות הקומיקס מז'אנר האימה של EC Comics אשר נהגו בחלקם להשתמש גם כן בשמות מפחידים חלופיים.
הקרנת הבכורה של פרק הספיישל הראשון של ליל כל הקדושים הייתה במהלך שנת 1990 במסגרת העונה השנייה של הסדרה, ושם הפרק המקורי היה "The Simpsons Halloween Special".
הפרק הראשון נוצר בהשראת חוברות הקומיקס מז'אנר האימה של חברת הקומיקס EC Comics.
למרות שכל פרקי הספיישל של ליל כל הקדושים נקראים "Treehouse of Horror", פרק הספיישל הראשון היה הפרק היחיד למעשה שהשתמש בו נעשה שימוש בבית על עץ לאורך כל הפרק.
במקרים מסוימים, לתסריטאים יהיה רעיון אשר אלים מדי, מופרך מדי או קצר מדי על מנת לשלבו בפרק רגיל של משפחת סימפסון, אך שניתן לשלבו בפרקי הספיישל של ליל כל הקדושים.
אחדים מן התסריטאים, בהם המפיק לשעבר דייוויד מירקין, סבורים כי פרקי הספיישל של ליל כל הקדושים צריכים להיות בעלת אווירה מפחידה ושלא יהיו רק מצחיקים.
פרק הספיישל הראשון של ליל כל הקדושים היה הפרק הראשון בה הושמעה גרסה חלופית לנעימת הנושא של הסדרה שמשודרת בפתיח.
לאורך השנים הופק מגוון רחב של מוצרים נלווים שמבוססים על פרקי הספיישל של ליל כל הקדושים, בהם ספרים, בובות, חוברות קומיקס, משחקי וידאו, תקליטורי DVD ואף משחק מונופול.
למרות שלאורך כל השנים כל פרקי הספיישל של ליל כל הקדושים יצאו לשווקים במארזי ה-DVD של עונות הסדרה השונות, בשנת 2003 יצא לשווקים לראשונה מארז הדי.וי.די "The Simpsons: Treehouse of Horror DVD" שכולל רק פרקי ספיישל של ליל כל הקדושים.
לאורך השנים יצאו לשווקים מספר ספרי קומיקס של "Treehouse of Horror" אשר נכתבו בהשראת חוברות קומיקס מז'אנר האימה.
כמו כן, לאורך השנים הופקו מספר משחקי וידאו המשלבים שלבים בודדים המבוססים על פרקי "Treehouse of Horror", בהם המשחקים "The Simpsons Hit & Run" ו"The Simpsons Game".
בשנת 2001, יצא לשווקים המשחק "Night of the Living Treehouse of Horror" לגיים בוי אשר היה כל מבוסס על פרקי הספיישל של ליל כל הקדושים של משפחת סימפסון.
חלק גדול מהדמויות המיוחדות שנכללו בפרקי הספיישל של ליל כל הקדושים בלבד יצאו לאורך השנים לשווקים בתור בובות.
פרקי הספיישל של ליל כל הקדושים הם בין הפרקים הפופולריים ביותר של משפחת סימפסון, ולרוב זוכים לביקורת חיובית למדי.
שידור פרק ספיישל ליל כל הקדושים הראשון של הסדרה, זכה לדירוג של 15.7 לפי מדד נילסן.
בשנת 2006 IGN.com פרסם רשימה של עשרת הסיפורים של "Treehouse of Horror " הטובים ביותר, כאשר בראש הרשימה הם מיקמו את הפרודיה לסרט "הניצוץ".
בשנת 1996, החלק "Homer³" בפרק ספיישל ליל כל הקדושים של משפחת סימפסון זכה בפרס הראשון בפסטיבל האנימציה הבינלאומי באוטווה.
בשנת 1998, פרק ספיישל ליל כל הקדושים זכה בפרס ה-Golden Reel על עריכת הסאונד הטובה ביותר לפרק ספיישל טלוויזיוני מונפש.
בהמשך, בוב ביצ'ר היה גם מועמד לפרס ה-Golden Reel בקטגוריית "עריכת הסאונד הטובה ביותר לסדרת אנימציה טלוויזינית - מוזיקה" עבור פרק הספיישל העשירי של ספיישל ליל כל הקדושים.
יצירות שזכו לפרודיות בפרקי ליל כל הקדושים
להלן רשימה של כל היצירות שזכו לפרודיות בפרקי ספיישל ליל כל הקדושים לצד שמות הפרקים עצמם:
- חבר מכוכב אחר "Mr.
"Trem das Onze" (מפורטוגזית: "הרכבת של 11") הוא שיר סמבה שנכתב והולחן בידי אדונירן ברבוזה בשנת 1964. זהו אחד משירי הסמבה המפורסמים ביותר והוא דוגמה טובה לסמבה של סאו פאולו.
השיר מספר על נער המסביר לאהובתו מדוע אינו יכול להישאר איתה.
הוא חייב להספיק לחזור לביתו ברכבת של שעה 11, כיוון שהוא גר בפרברים וזו הרכבת האחרונה באותו יום.
הוא בן יחיד ואינו יכול להשאיר את אמו לבד.
לשיר ביצועים רבים, ביניהם של Demônios da Garoa (הביצוע המקורי משנת 1964) ושל גל קוסטה (1973).
עיבוד עברי ראשון לשיר נעשה ב-1981 על ידי "הפרברים", לאלבומם "הפרברים טרופיקל".
השיר נקרא "רכבת הלילה" ותורגם על ידי יעקב שבתאי בהפקתו המוזיקלית של מתי כספי.
גרסה מאוחרת יותר, מ-1987 היא של מתי כספי באלבומו "ארץ טרופית משגעת", יחד עם הזמרת הברזילאית סילביניה אסקפה.
המילים לגרסה זו, שנקראה "אפילו דקה", תורגמו על ידי אהוד מנור.
קיים גם ביצוע של הזמרת נתנאלה משנת 1974.
השיר בביצועה של גל קוסטה היה האות המוזיקלי לסיום תוכנית הצהריים של אלי ישראלי, "בסגנון ישראלי", בגלי צה"ל בשנות ה-80. מיד עם סיום שיר זה, החלה התוכנית הפופולרית ביותר של התחנה, "מה יש", וכך נחשף השיר גם למאזינים הרבים שהמתינו לתוכנית הבאה.
Treyarch היא חברה אמריקאית לפיתוח משחקי וידאו, אשר הוקמה ב-1996 על ידי פיטר אייקמן ודוהן קוסלו, ונרכשה על ידי Activision בשנת 2001. מרכז החברה ממוקם בסנטה מוניקה, קליפורניה.
בשנת 2007 הוכרז כי החברה תשתתף בפיתוח משחק המבוסס על ג'יימס בונד, Quantum of Solace, שיצא ב-2008. Treyarch היא משתתפת בולטת בפיתוח סדרת משחקי Call of Duty.
Call of Duty: Black Ops החזיק בשיא להשקה הגדולה ביותר בהיסטוריה של הבידור, במכירות ב-24 השעות הראשונות ליציאתו.
בתוך 5 ימים מכירות המשחק הסתכמו בכ-650 מיליון דולר.
כיום, המשחק הבא בסדרה, Call of Duty: Modern Warfare 3 מחזיק בשיא זה.
Trespass הוא אלבום האולפן השני של להקת ג'נסיס הבריטית משנת 1970, האחרון עם הגיטריסט אנתוני פיליפס והיחיד עם המתופף ג'ון מיהאו.
האלבום כלל שירים בסגנון פולק רוק יחד עם רוק מתקדם.
השירים היו הרבה יותר ארוכים מאלבום הבכורה, From Genesis to Revelation.
לאחר פיטוריו של מיאהו, הוא הוחלף על ידי פיל קולינס (לעתיד מנהיגה השני של הלהקה לאחר פיטר גבריאל).
באלבום שישה שירים, אורך כל שיר נע בין 4 עד ל-9 דקות.
באלבום יש את הסינגל The Knife שמאופיין בסגנונות כמו: רוק פסיכדלי, הבי מטאל והארד רוק.
השיר מספר על מנהיג כריזמטי אשר מוביל את אנשיו לקרב אבוד.
באלבום יש שני כלים אשר לא היו נפוצים אצל ג'נסיס כמו: דולצימר ואקורדיון.
עטיפת האלבום צוירה על ידי פול וויטהוד שלאחר מכן יצייר שני ציורים לעטיפות האלבומים שלהם.
בעטיפה רואים שוויטהוד חתך את הציור בסכין, וזה מרמז לקטע האחרון באלבום, The Knife.
פיטר גבריאל - שירה, חליל צד, אקורדיון, כלי הקשה
אנתוני פיליפס - גיטרה חשמלית, אקוסטית, דולצימר, שירה מלווה
טוני בנקס - פסנתר, מלוטרון, עוגב, גיטרה אקוסטית, קולות
מייק רת'רפורד - גיטרה בס, צ'לו, גיטרה, קולות
ג'ון מיהאו - תופים, כלי הקשה, קולות
TressFX היא טכנולוגיה שפותחה על ידי AMD ומשוחררת תחת רישיון MIT שמספקת אפשרות לרינדור תלת־ממדי מתקדם של שיער, פרווה ודשא במשחקי וידאו.
המתחרה של טכנולוגיה זו היא "HairWorks" שמפותחת על ידי NVIDIA וכלולה בערכת ה-GameWorks.
באופן מסורתי, הצגת שיער במשחקי וידאו לא הייתה נפוצה ממספר סיבות.
לשיער קצר (בעיקר לדמויות גבריות), השיער בדרך כלל הוצג על ידי טקסטורה מפורטת בגולגולת של הדמות.
שיטה זו מקשה על ייצוג עיצובי שיער שאינם שטוחים ביחס לגולגולת.
שיער ארוך בדרך כלל מיוצג על ידי טקסטורה בחלק נע של הגולגולת, אך התנועה אינה טבעית ואינה מציאותית - השיער נע כגוש אחד ולא בנפרד, כפי שקורה במציאות.
כדי לפתור בעיה זו, AMD פיתחו את TressFX Hair.
הטכנולוגיה מדמה אלפי גדילים עצמאים (ולא גוש אחד) עם מאות קשרים לגדילים של שיער.
כל גדיל מגיב לכוחות פיזיקליים שונים, כמו כוח משיכה, אינרציה, רוח ותנועת הראש של הדמות.
בגלל הסימולציה של אלפי הגדילים של השיער היא שיטה יותר מסובכת ודורש יותר כוח עיבוד מלשים טקסטורה על חלק נע של הגולגולת, הפגיעה של TressFX בביצועי המשחק ובקצב הפריימים היא משמעותית ולא ריאלית.
לכרטיסי מסך מהשוק הגבוה יש מספיק משאבים לרינדור השיער הנוסף, אך בתמורה לירידה בקצב הפריימים.
לעומת זאת, לכרטיסי מסך ישנים יותר, הזמן הדרוש לרינדור השיער הוא גדול יותר ועל כן אף מגדיל יותר את הפגיעה בביצועים, עד לפעמים למצב שבו לא ניתן כלל לשחק במשחק.
כמו כן הביצועים מושפעים מפאקטורים רבים כמו: הגדרות משחק אחרות, רזולוציה, מספר האובייקטים עם שיער לרינדור, כמות השיער לאובייקט והמרחק של האובייקט מהשחקן.
TressFX Hair 1.0 הייתה הגרסה הראשונה ששוחררה.
גרסה 1.0 תמכה רק ברינדור מתקדם של שיער ולא פרווה או דשא.
משחק הווידאו הראשון שהשתמש בטכנולוגיה זו הוא טומב ריידר ב-2013.
גרסה זו הכילה שיפורים נרחבים מאשר הגרסה הראשונה, בין השאר:
אפשרות להגדלת או הקטנת רמת הפירוט ובכך לשפר ביצועים על ידי כוונון דינאמי של פרטים ויזואליים כמו אובייקטים בעלי TressFX פעיל שנעים לכיוון נקודת מבטו של השחקן ובחזרה.
זה נעשה על ידי רינדור כמות פריטים קטנה יותר כאשר האובייקט רחוק אבל כדי לא לאבד מהאיכות, כל שיער נהפך לדק יותר ובכך שומר על ביצועים טובים ועל כן לא מגריע מאיכות הסצנה.
פונקציות חדשות לתמיכה ברנדור מתקדם של פרווה ודשא בנוסף לשיער.
באופן טבעי, שיער האדם מאורגן בקבוצות.
רינדור שנעשה באמצעות גרסה 1.0 לא כלל פונקציה זו ועל כן שיער שהיה נפרד נראה מאוד לא טבעי.
ניתן לשנות את כוח המשיכה של השיער.
לדוגמה, כאשר האובייקט נמצא במים, השיער אמור לשקוע או לצוף במים.
על כן, כדי להשיג תוצאה זו, יש להגדיר את כוח המשיכה של השיער ל-0.
הצללה עצמאית משופרת לעומק חזק יותר וטקסטורה טובה יותר לשיער.
שיפור ביצועים ברינדור - גרסה 2.0 דורשת פחות משאבים מגרסה 1.0. על כן, ירידת הביצועים בכרטיסי מסך של NVIDIA פחות משמעותית.
מתיחות השיער פועלת על פי חוקי הפיזיקה.
המשחק הראשון שהוכרז שישתמש ב-TressFX 3.0 הוא Deus Ex: Mankind Divided.
הגרסה הביאה מספר שיפורים שהעיקרית בהן, תמיכה מלאה ב-DirectX 12.
גרסה 4.1 יצאה ב-27 בינואר 2020 וכוללת אינטגרציה מלאה עם המנוע הגרפי Unreal Engine 4.2.2 וכן מערכת LOD חדשה, תמיכה טובה יותר ב-DirectX וב-Vulkan, אופימיזציה למערכת שמאפשר רינדור שנראה יותר מציאותי, תמיכה בספרייה Radeon Cauldron ואפשרויות רינדור חדשות.
Trap (בעברית: מלכודת) הוא שיר שהוקלט על ידי הזמרת הקולומביאנית שאקירה, בשיתוף הזמר הקולומביאני מאלומה, מתוך אלבומה ה-11, El Dorado.
השיר הוא שיתוף הפעולה השני של השניים בעוד הקודם היה הלהיט המצליח "Chantaje".
השיר יצא לאור ב-26 בינואר 2018, כסינגל הרביעי מתוך האלבום.
עם יציאתו נכנס השיר אל המקום ה-25 במצעד שבמקסיקו.
השיר נכתב על ידי שאקירה, רנה קנו וקווין מאוריציו, והוא הופק על ידי שאקירה, מאלומה, אל גניו, וצ'ירינו.
לפני שיצא השיר, חשבו מבקרי המוזיקה ומעריציה של הזמרת כי השיר יהיה גרסה בשפה האנגלית, לשיר "Chantaje".
בסמוך לצאתו של האלבום, העלתה שאקירה לערוץ ה-Vevo שלה את האודיו של השיר, ונכון לאוקטובר 2019, מונה הצפיות שלו עומד על כ-23 מיליון צפיות, דבר אשר הופך אותו לאודיו השני הנצפה ביותר מן האלבום כשקודמו הוא, "Perro Fiel".
ב-23 בינואר 2018, חשפה שאקירה באינסטגרם שלה קטע בין כמה שניות, שבו ניתן לראות אותה ואת מאלומה, מתרוממים מתוך נוזל דמוי חלב.
לאחר מכן, פרסמו השניים הצצות נוספות וב-26 בינואר באותה השנה, הועלה הקליפ לערוץ ה-Vevo של שאקירה.
בקליפ ניתן לראות את השניים, כשהם שוחים בנוזל דמוי חלב, לאורכו.
הקליפ מבוסס על עטיפת האלבום, בה ניתן לראות את שאקירה באותו המצב גם כן, כאשר היא שקועה בתוך נוזל דמוי החלב.
נכון למרץ 2020, מונה הצפיות של הקליפ עומד על כ-125 מיליון צפיות.
מדינהתאריםמכירותמקסיקו (AMPROFON)פלטינה60,000סיכוםבכל העולם100,000 מכירות + הזרמת מדיה בלבד
Treat You Better (בעברית: להתייחס אלייך טוב יותר) הוא שיר שבוצע על ידי הזמר הקנדי וכותב השירים שון מנדס.
השיר נכתב על ידי מנדס יחד עם טדי גייגר, סקוט האריס.
הוא יצא לאור ב-3 ביוני 2016 דרך חברת התקליטים איילנד רקורדס בתור הסינגל הראשון מתוך אלבום האולפן השני שלו, Illuminate.
הקליפ לשיר יצא ב-12 ביולי 2016 המציג עלילה בנושא יחסים אלימים.
השיר הגיע לשיא של מקום שישי במצעד הבילבורד הוט 100 של ארצות הברית, מה שהופך אותו לשיר השני של מנדס שהגיע לעשירייה הראשונה.
בקנדה, השיר אף הגיע למקום השביעי בקנדה הוט 100.
הקליפ יצא לאור ב-12 ביולי 2016. הוא כולל עלילה המתמקדת סביב מצב של אלימות בין בני זוג.
בסרטון נראה ילדה שעברה התעללות על ידי החבר שלה במצבים שונים, בזמן שמנדס מקווה להיות עם אותה ונאבק להבין למה היא מעדיפה להיות במערכת יחסים זו.
הסרטון מסתיים כשמציג את המספר של המוקד הלאומי לאלימות במשפחה.
ביוני 2019, הגיע הסרטון למעל מ-1.7 מיליארד צפיות ביוטיוב, ובכך הרוויח מנדס מקום ברשימת הנצפים ביותר ב-YouTube קטעי וידאו.
Travel Channel (בעבר נקרא The Travel Channel, בין 1987 עד 1999) הוא ערוץ כבלים ולווין אמריקאי בסיסי הנמצא בבעלות האחים וורנר דיסקברי .
מטה הערוץ נמצא בצ'ווי צ'ייס, מרילנד, ארצות הברית.
הערוץ משדר סרטים דוקומנטריים, מציאות ונסיעות ופנאי ברחבי ארצות הברית והעולם.
התוכניות כוללות מגוון רחב של נושאים כמו בתי מלון ואתרי נופש מפוארים, ספארי, ערים ועיירות חשובות, מזונות שונים מרחבי העולם ורוחות רפאים.
נכון לפברואר 2015 הערוץ זמין לכ-91.5 מיליון משקי בית (78.6% ממשקי הבית המחוברים לטלוויזיה) בארצות הברית.
החל מפברואר 2015 הערוץ עלה באנגלית ללקוחות HOT, אך בתחילה ללא תרגום לעברית.
יחד עם זאת, החל מאוגוסט 2018 הערוץ משודר ב-HOT באפיק 49 עם תרגום לעברית.
החל מ-2016 הערוץ החל את שידוריו בסלקום tv.
עם עליית החברות smart tv ופרטנר TV הערוץ החל את שידוריו גם בהן.
ב-1 בינואר 2020 סיים הערוץ את שידוריו בפרטנר tv.
ב-31 בדצמבר 2024 הערוץ סיים את שידוריו בסלקום TV.
הערוץ הושק ב-1 בפברואר 1987; הוא נוסד בידי Trans World Airlines, ככל הנראה כדי להגביר את חשיפת חברת התעופה.
שמו של הערוץ נגזר מהתוכניות המשודרות בערוץ העוסקות בטיולים.
ב-1997 הרשת נמכרה ל-Landmark Communications, באותה תקופה הבעלים של ערוץ מזג האוויר, ובסופו של דבר ל-Paxson Communications.
חברת דיסקברי רכשה נתח של 70% מהערוץ בשנת 1997. ולאחר מכן רכשה את 30% הנותרים מידי Paxson בשנת 1999. בחודש מאי 2007, מכרה דיסקברי את הערוץ לידי Cox Enterprises כחלק מעסקה גדולה בשווי מיליארדי דולרים.
ב-5 בנובמבר 2009 רכשה Scripps Networks Interactive מהערוץ 65% תמורת 1.1 מיליארד דולר.
העסקה נסגרה בינואר 2010. כיום מפיצה SNI את הערוץ ומשדרת חלק מהתוכניות שלו בערוץ האח Food Network.
בסוף 2015 הודיעה SNI כי תעביר את מטה הערוץ לנוקסוויל, טנסי, כדי לאחד את הרשתות שלה במטה משותף אחד.
לעובדים ניתנה אפשרות לעבור לנוקסוויל, אם כי חלקם עברו לניו יורק.
ב-25 בפברואר 2016, רכשה SNI את יתר 35% מהמניות של הערוץ מידי קוקס תקשורת, רכישה שהעניקה לה שליטה מלאה ברשת.
ב-31 ביולי הודיעו SNI וחברת דיסקברי כי האחרונה תרכוש חלק מהשליטה בחברה בעסקת מזומן ומניות בסך 14.6 מיליארד דולר.
זו הפעם השנייה שלדיסקברי יש חלק מהערוץ.
מלון בלתי אפשרי - אנתוני מלקיאורי מבקר בבתי מלון כושלים שונים בארצות הברית ומסייע להם להפוך למצליחים.
מסתורין במוזיאון - תוכנית בהנחיית דון ויילדמן המגלה את הסיפורים שמאחורי חפצי מוזיאון יוצאי דופן או מסתוריים.
מלחמות חוף מטורפות - תוכנית ובה מספרים על הדברים המטורפים ביותר ברחבי העולם.
Ghost Hunters - החל מעונה מס' 15 בשנת 2022.
ב-22 במרץ 2012 הודיעה חברת scripps networks interactive כי הסכימה לשלם 65 מיליון ליש"ט (שווה ערך ל-102.7 מיליון דולר) לרכישת חברת Travel Channel International Limited, המשדרת ברחבי אירופה, המזרח התיכון, אפריקה ואסיה, אך לא היה לה קשר לערוץ הטלוויזיה האמריקני עד אז.
העסקה הושלמה ב-1 במאי 2012, לאחר אישור רגולטורי.
בישראל עלה לראשונה הערוץ לשידור בשירות הטלוויזיה של סלקום, סלקום tv, ב-18 בספטמבר 2016 כמו כן הערוץ משודר בשירות הטלוויזיה פרטנר TV מאז יוני 2017. וב-HOT.
ב-1 בינואר 2020 סיים הערוץ את שידוריו בפרטנר TV.
Trench הוא האלבום החמישי של הלהקה האמריקנית Twenty One Pilots, אשר יצא לאור ב-5 באוקטובר 2018 דרך חברת התקליטים Fueled by Ramen.
זהו אלבום האולפן הראשון של הלהקה מזה שלוש שנים.
לאלבום הוקדמו ארבעה סינגלים: "Jumpsuit" ו-"Nico and the Niners" שפורסמו ב-11 ביולי 2018, "Levitate" שפורסם ב-8 באוגוסט 2018, ו-"My Blood" שפורסם ב-27 באוגוסט 2018.
עם סיום סיבוב ההופעות האחרון שלהם "Tour de Columbus", נכנסו Twenty One Pilots להפסקה החל מה-6 ביולי 2017, אשר במהלכה נעלמו לחלוטין מהרשתות החברתיות ונמנעו מהופעה בציבור למשך כשנה.
במשך תקופה זו, החלה הלהקה בתהליך הפקת האלבום Trench עד להכרזתו הרשמית ב-11 ביולי 2018, שסימלה גם את חזרתה של הלהקה.
ב-21 באפריל 2018, גילו מספר מעריצים קישור לכתובת dmaorg.info שהופיעה באתר הרשמי של הלהקה.
באתר ניתן למצוא כתבי יומן מדמות מסתורית בשם Clancy, וכן תמונות וקובצי GIF רבים.
בדפי היומן מספר הכותב על עיר בשם Dema, בה הוא נמצא, ודפים חדשים המתווספים מעת לעת מתארים את סיפור בריחתו מן העיר ויציאתו לחופשי.
ב-6 ביולי 2018, לאחר שפורסם עמוד נוסף ביומן בו הבטיח הכותב ש"בבוקר, הכל יהיה אחרת", שלחה הלהקה הודעה דרך האימייל לכל הרשומים אליה עם קובץ GIF שבו נראית עין פקוחה במקצת.
הודעה זו, שפורסמה שנה לאחר תחילת ההפסקה של הלהקה, שברה את השתיקה הארוכה שלה, וההודעות הבאות שפורסמו על ידה ברשתות החברתיות כללו סרטונים נוספים בהם המשיכה העין להיפתח.
ב-11 ביולי 2018, הלהקה שחררה את שני הסינגלים הראשונים, "Jumpsuit" ו-"Nico and the Niners", וכן וידאו קליפ עבור "Jumpsuit".
הלהקה גם הודיעה על תאריך השחרור של אלבום האולפן החמישי שלהם, Trench, שיצא לרדיו ב-5 באוקטובר 2018, וסיבוב הופעות חדש, שנקרא "The Bandito Tour", החל מה-16 באוקטובר.
שבועיים לאחר שחרור הסינגלים, פרסמה הלהקה וידאו קליפ גם ל-"Nico and the Niners", שהוכרז כחלק השני מתוך טרילוגיית הקליפים הסובבים כולם סביב העיר הבדיונית Dema, בנוסף ל-"Jumpsuit".
החלק האחרון פורסם ב-8 באוגוסט, יחד עם הסינגל החדש של הלהקה "Levitate".
הסינגל הרביעי "My Blood" שוחרר ב-27 באוגוסט, אליו נוסף וידאו קליפ בו נראה סולן הלהקה, טיילר ג'וזף, מנגן באולפן ההקלטות במקביל לשיר.
ב-14 בספטמבר 2018 הודיעה הלהקה כי ישחררו תקליט ויניל בצבע צהוב בלעדית לחנות המקוונת שלהם.
הם גם הודיעו כי ישחררו 15,000 עותקים של תקליטים בצבע ירוק זית עבור Indie Retails ו-8,000 עותקים של תקליטים בירוק זית וצהוב עבור אתר האינטרנט Urban Outfitters.
ב-5 באוקטובר 2018 שוחרר האלבום ברחבי העולם, יומיים לאחר שהודלף כולו ברשתות החברתיות.
באותו היום פרסמה הלהקה וידאו קליפ נוסף לסינגל "My Blood", אשר לא היה חלק מטרילוגיית הקליפים.
הקליפ של הסינגל "Chlorine" פורסם ב-22 בינואר 2019, ומהווה את הסינגל החמישי מתוך האלבום.
ב-21 ביוני 2019 החלה הלהקה לפרסם את מהדורת השירים שלה Løcatiøn Sessiøns, שכללה גרסאות חיות של שירים מתוך האלבום.
באותו היום נוסף השיר הראשון "Chlorine 19.4326° N, 99.1332° W", שהיווה גרסה אקוסטית של השיר "Chlorine" מתוך האלבום.
נקודות הציון המופיעות בשם השיר מובילות לכיכר במקסיקו סיטי.
בשיר זה מפנות הקואורדינטות לשדרה בניו יורק.
ב-11 ביולי 2019, הודיעה הלהקה על הארכת סיבוב ההופעות הנוכחי וקיום סיבוב נוסף בארצות הברית במהלך חורף 2019. ב-26 ביולי שחררה הלהקה וידאו קליפ לסינגל השישי מתוך האלבום "The Hype".
TrapGold (בעברית: מלכודת הזהב) הוא המיקסטייפ השני של הזמרת-יוצרת האוסטרלית איגי אזליה.
המיקסטייפ יצא לאור ב-11 באוקטובר 2012. בסמוך לצאתו, עלה המיקסטייפ לפלטפורמה המקוונת SoundCloud.
באחד מהשירים אשר נכללים במיקסטייפ הזה משתתף הראפר האמריקאי ג'וסי ג'יי.
מדינהתאריך יציאהפורמטחברת תקליטיםמקורעולם11 באוקטובר 2012הורדה דיגיטליתהוצאה עצמית
"Traveler's Coffee" היא רשת בתי קפה רוסית, שהוקמה בנובוסיבירסק על ידי היזמים האמריקאים כריסטופר מייקל וטרה בראון.
כריסטופר פיתח את העסק עם שותפו הרוסי אנוור פירייב.
לחברה רשת בתי קפה, יצרנית קפה וקונדיטוריות.
חברת האם היא חברת Traveler's Coffee Moskva, שמושבה במוסקבה.
חברת "Traveler's Coffee" נוסדה בשנת 1997 בעיר נובוסיבירסק, אך החברה התקשתה בפתיחת סניפים ויישום רעיון לפתיחת רשת בתי קפה רוסית.
רק בשנת 2000 נפתח אספרסו בר הראשון בבעלות החברה.
החברה פתחה ברבות השנים למעלה מ-120 סניפים ב-53 ערים ושבע מדינות.
החברה מקדמת את תחום ממכר הקפה ברוסיה והיא חברה בהתאחדות האירופית למומחיות קפה (The Speciality Coffee Association of Europe ,SCAE).
ב-24 בפברואר 2000, לאחר ניסיונות רבים, נפתח אספרסו בר הראשון של החברה ברחוב לנין 12 בנובוסיבירסק, במקום שבעבר שימש כסניף של New York Pizza.
החברה השיקה רשת ייצור קפה, הראשונה מסוגה מעבר להרי אורל.
ב-2001 נפתחים שני סניפים נוספים והחברה מתחילה לגדול.
בשנת 2002 החברה פתחה מרכז ייצור קפה בנובוסיבירסק וקיבלה רישוי מטעם SCAA — Specialty Coffee Association of America.
בשנת 2006 החברה החלה לצאת את גבולות מחוז נובוסיבירסק ופתחה סניפים בערים רבות ברחבי הפדרציה הרוסית.
בשנת 2008 הפכה לחברה בינלאומית וחנכה סניפים בבאקו, אזרבייג'ן, במקביל לפתיחת קונדיטוריה של החברה בעיר נובוסיבירסק.
בשנת 2009 החברה החזיקה 24 סניפים ובשנת 2010 פתחה סניפים במוסקבה ובסנקט פטרבורג ונכון ל-2011 כבר היו לה 50 סניפים וסניף נוסף נפתח באלמטי, קזחסטן.
החברה ממתגת את עצמה כמומחית עולמית בתחום הקפה, והיא מייצרת קפה בסניפיה.
החברה נחשבת למשווקת הבלעדית של Bodum ברוסיה ושל מוצרי La Marzocco.
בנוסף למכירת קפה לסוגיו הרשת מוכרת מאפים, סלטים, מרקים, סנדוויצ'ים וחביתות.
החברה פתחה עשרות סניפים ברחבי העולם ולה סניפים במקומות כמו אזרבייג'ן, אוקראינה, הרפובליקה העממית של סין ובערים רבות ברוסיה כדוגמת נובוקוזנצק, סורגוט, טיומן, יקטרינבורג, טוליאטי, אומסק, נובוסיבירסק, מוסקבה, ירוסלבל, ולדיווסטוק, קרסנויארסק, סמרה, קוסטרומה, יקוטסק ועוד.
מאז 2008 החברה מפעילה סניפים בבאקו ובפרנקפורט על המיין.
כיום לרשת סניפים בשבע מדינות:
tree ("עץ") היא פקודה במערכת הפעלה דמוית יוניקס המציגה רשימה של ספריות וקבצים בצורה של עץ תיקיות.
השימוש הסטנדרטי בפקודת tree, בסביבת יוניקס, יתבצע כדלקמן:tree /etc
ככזו היא נחשבת לעקבות מאובנות המורכבות, הנפוצות והקדומות ביותר.
ההופעה הקדומה ביותר שלה, שהתרחשה סביב 542 למ"ש, במקביל לבעלי החיים האחרונים בביוטה של האדיקר, משמשת להגדיר את הקו המפריד בין תור האדיקר לתור הקמבריון.
מקור השם המדעי הוא צירוף של הלחם בסיסים מיוונית עתיקה ל"שביל-הפוך" והמילה בלטינית לרגליים.
ל-Treptichnus pedum יש דפוס מחילות ייחודי מורכב למדי: לאורך מחילה מרכזית המתפשטת בקו אופקי בלבד, כשלפעמים היא מתפתלת או שהיא לולאה ביצע בעל החיים גישושים תכופים כלפי מעלה דרך המשקע בחיפוש אחר חומרים מזינים, ויצר דפוס עקבות שמזכיר מניפה או חבל קלוע.
המחילות נחפרו בעיקר בבסיס מדפי אבן חול דקה השונה במעט מאבן החול של הגדה בגודל הגרגירים ובמרקם.